Odense Adresse-Contoirs Efterretninger, 1847-01-23
Efter det Bekjendtskab og den Velvillie, jeg har erhvervet mig hos ikke Faa blandt vore mindre Landeiendomsbesiddere, tør jeg vistnok ansee det som afgjort, at jeg ikke vil mangle at blive valgt til virkelig Deputeret i et af de Valgdistricter, hvortil det almindelige Ringstedske Valgmøde har opstillet og anbefalet mig. Men efter den Forstaaelse af Loven, man hidtil har fulgt, turde jeg ikke nogetsteds vælges til virkelig Deputeret, eller nogetsteds modtage Valg som saadan, fra det Øieblik af at jeg i eet District havde modtaget Valg som Suppleant. Dersom jeg altsaa nu modtog Suppleantpladsen i det 11de District, kunde jeg ikke meere vælges i noget andet District, og selve det 14de District vilde derhos, naar jeg oprykkede i den Deputeredes Plads, atter i dette Sexennium, ligesom i det forrige, være uden virkelig Suppleant, hvilket, som Erfaringen allerede maa have lært Vælgerne, har sine Ulemper. Men hertil kommer, at jeg i det almindelige Landvalgmøde i Ringsted, som bekjendt, har samtykket i, at man opstillede mig ikke blot i det 16de District, som jeg hidtil repræsenterede, men ogsaa i det 7de, hvor man fandt det ønskeligt, at Sognefoged Didenroth- og jeg selv skulde forsøge at fortrænge Districtets forrige Repræsentant. At nu jeg, som havde den Ære at præsidere netop dette almindelige Valgmode i Ringsted, og som fremfor Nogen har talt og arbeidet for, at vi i alle Districterne skulde følge en fælles overveiet Plan, og navnlig den, som i hiint Møde vedtoges, at jeg skulde tillade mig selv at blive den, der gjorde Brud og Forstyrrelse i denne Plan, det er sikkert Noget, mine Venner i det 14de District ikke bør vente, end sige forlange af mig. Jeg holder mig derfor ogsaa overbeviist om, at mine Langelandske og Taasingske Venner, der have ledet Valget paa mig, ved nogen Eftertanke ret snart ville komme til den Erkjendelse, at jeg neppe vilde fortjene den Tillid og Velvillie, de vise mig, dersom jeg under de forhaandenværende Omstændigheder kunde betænke mig paa at frabede mig Valget i deres District, og at de selv maaskee neppe engang kunne ansees ganske frie for Daddel og Ansvar ved at have kastet deres Stemmer saavel paa Professor Clausen der dog at de flere Fædrelandsvenner i denne Avis allerede var opstillet i et Naboedistrict, (foruden af os Andre i det 10de sjellandske) som paa mig selv, der baade fra Almuevennen og fra de Mænd af deres egen Midte, der deeltoge i Ringstedmødet, forud kunde vides ikke at kunne ønske eller samtykke Valg i deres eller overhovedet i noget andet District, end det, hvori jeg af Ringstedforsamlingen var opstillet. Den ved dette Valg paa Professor Clausen og mig selv mulig foranledigede Uvished og Adsplittelse blandt Vælgerne i de andre Districter og navnlig i dem, hvor vi netop i disse Dage ere paa Valg, er derhos naturligviis ikke blot mindre behagelig for os Paagieldende, men kan endogsaa kun alt for godt lede dertil, at conservative Candidater et eller andetsteds komme i Majoritet mod os eller vore Venner, og dog burde det vel være klart for Enhver, at det, hvorpaa det kommer an, er at alle Districter faae Liberale og med os samstemmende Candidater, men ingenlunde at det 14de District ene faaer netop de 2de Mænd, hvorom det maaskee har været lettest at faae Stemmeerne forenede.